Lolland-Falsters Stifts-Tidende, 1842-11-03
Den viborgske Stændertidende indeholder nu efterhaanden den samme Række af kongelige Lovforslag, som have været meddeelte i den roeskildske, og som vi derfor ikke skulle trætte vore Læsere med at gjentage. Af private Andragender er, som bekjendt, Trykkefrihedsselskabets om Modificationer i adskillige Lovbestemmelser, Pressen vedkommende, tilstillet Justitsr. Fleischer, der i det 7de Møde oplæste det og gjorde det til sit eget. Den kongelige Commissarius henviste til den Betænkning, som var afgivet af den i Roeskilde nedsatte Comitee, som han formeente ikke havde havt tilstrækkelig Grund til at opgive den Jdee, der efter dens egen Fremstilling har saa Meget for sig, nemlig at tilveiebringe tilstrækkelig Garanti for, at skyldige Forfattere ikke skulde kunne unddrage sig den Ansvarlighed, som bør paaligge den sande Forfatter, hvilken Garanti i flere Lande og navnlig i Frankrig tilveiebringes ved betydelige Cautionssummer. Jdet den kongelige Commissarius meente, at der her ikke kunde blive Tale og saa svære Cautioner, og at man vilde vel kunne indskrænke sig til saadanne Summer, som det ikke vilde være vanskeligt for en paalidelig Mand at tilveiebringe, yttrede han, at det nu af den nærværende Forsamling vil kunne tages yderligere under Overveielse, om ikke saadanne Jndskrænkninger med Hensyn til Udgivelsen af periodiske Blade maatte være nødvendige. J Henseende til Straffebestemmelserne, meente den kongelige Commissarius, kunde der blive Spørgsmaal og en Reform i vor Presselovgivning, til større betryggelse mod Misbrug, hvorved der forresten ikke vilde være Tale om at skærpe hine Bestemmelser, men netop om at formilde dem og derved gjøre dem mere virksomme. Justitsr. Fleischer sagde: "Jeg kan ikke tilbageholde min Tal til den høitagtede kgl. Comissarius for de Bemærkninger, han har fremsat, da han, ved nu at fremkomme med disse, har givet den Comitee, som venteligen vil blive nedsat, Leilighed til at imødegaae dem, hvilket jeg ikke kan Andet end ansee for glædeligt. Forøvrigt skal jeg kun tillade mig et Par bemærkninger. Forsaavidt det er blevet anført, at de nærværende Love ikke ere tilstrækkelige til at forebygge Overtrædelse af Pressefriheden, og at dette saaledes taler imod en Udvidelse af denne, da maa jeg erindre, at de Trykkefrihedsforseelser, som nu finde Sted, vistnok ikke ere i en saadan Retning, at der fra denne Side kunde være Noget imod Ophævelsen af Placaterne af 2den October 1810 og 13de Mai 1814. Heller ikke troer jeg, at man fra en forbigangen Tid kan drage Slutning imod at hæve den førstnævnte af disse Placater, thi Journalistiken og det hele Forhold imellem Nationerne ere nu ganske andre end dengang, og herpaa mener jeg, at der bør lægges Vægt. Fornærmelige Udladelser mod en fremmed Regjering vilde ikke harmonere med den Sympathi, som nu den ene Nation føler for den anden. Naar det forresten siges, at Presseforseelser ere saa hyppige, da troer jeg, at dette er en ligefrem følge af Frihedens snevre Begrændsning; thi jo mere man indskrænker en naturlig Frihed, desto mere foranlediges der Udskeielser, som Enhver, der under Pressen og har Følelse for dens Værd, maa beklage. Friheden maa bane sig Luft, kan den det ikke paa den aabne og naturlige Maade, skeer det ad Afveie, og hvad Folket ellers vilde misbillige, finder da Gjenklang hos det. Hertil svarede den kgl. Commissarius. Jeg skal blot bemærke, at jeg ikke skjønner, at den nærværende Trykkefrihedstilstand er en saadan, at der er Noget til Hinder for at yttre sig med Frimodighed over de vigtigste Anliggender i Staten, kun at dette skeer med Sømmelighed; men jeg skal ikke videre indlade mig i den Henseende. Da Præsidenten derpaa stillede under Afstemning, om der i Anledning af det oplæste Andragende skulde nedsættes nogen Comitee, blev dette Spørgsmaal med 49 Stemmer mod 1 besvaret bekræftende og efterat det var vedtaget, at Comiteen skulde bestaae af fem Medlemmer, valgtes hertil. Justitsraad Fleischer med 42 Stemmer, Professor Larsen med 34, Godseier Nyholm med 27, Apotheker Køster med 26 og Landsoverretsprocurator Jespersen med 24.